Посебно, наравно је задовољство, што идете првим летом из Београда за Шангај. То је историјски успех Србије, да једна мала европска држава има три директна лета за Народну Републику Кину. Оно што Кину раздваја од других великих сила, јесте што несебично нуди сво своје знање, науку, технологију, вештине и са другим народима и државама. А Шангај, може да се такмичи буквално са сваким градом на свету у сваком смислу. Још једном срећан вам пут другари, да нам се вратите безбедно, добро, донесете много доброг и новог за Србију и за вас и наравно ваше породице.